Pilt, millel on kujutatud lilla, kunst, muster

Kirjeldus on genereeritud automaatselt ja see peaks olema võrdlemisi sobiv

Lp koostöö tegija ja kaasatav

(vastavalt nimekirjale) Meie */kuupäev digiallkirjas/* nr 7-1.2/653-4

**Teavitamine detailplaneeringu avalikust väljapanekust (Tade külas asuva Märdi katastriüksuse detailplaneering)**

Saadame Teile teate planeerimisseaduse § 135 lõike 6 kohaselt.

Kose Vallavalitsus võttis 25.06.2025 korraldusega nr 190 vastu Tade külas asuva Märdi katastriüksuse detailplaneeringu.

Planeeritava ala pindala on ca 1 ha ning see hõlmab Märdi (33801:001:1849, 8952 m²) katastriüksust ning tagamaks nõuetekohast juurdepääsu ja tehnovõrkudega liitumist ka Sepa tee L2 (33801:001:1783), Sepa tee L3 (33801:001:1850) ning osaliselt ka Saare tee (33701:002:0784) katastriüksust.

Märdi katastriüksusele on määratud järgmine ehitusõigus: sihtotstarve – elamumaa 100%; suurim hoonete arv – üks üksikelamu ja kolm abihoonet; suurim ehitistealune pind – 400 m²; suurim kõrgus elamul - 9 m, abihoonel - 6 m. Hoonestusala on paigutatud väljapoole kalda ehituskeeluvööndit. Sepa tee ja Saare tee katastriüksustele on kavandatud sõidutee laiendamine, tehnovõrgud on seal olemas ning uusi ei kavandata. Looduskaitseseaduse § 38 lõike 1 punktist 3 ja lõikest 2 peab Märdi katastriüksusel jääma jõekallas looduslikku seisu vähemalt ehituskeeluvööndi ulatuses.

Planeeringuga kavandatavatel tegevustel eeldatavasti puuduvad pikaajalised kahjulikud mõjud majanduslikule, kultuurilisele, sotsiaalsele ning looduskeskkonnale. Detailplaneering on kooskõlas Kose valla üldplaneeringuga.

Korraldusega on võimalik tutvuda <https://atp.amphora.ee/kosevald/index.aspx?itm=211859> .

Planeeringu avalik väljapanek toimub **26. juuli - 10. august 2025:**

* Kose Vallavalitsuse majandusosakonnas (Hariduse tn 1, Kose alevik, II korrus),
* valla veebilehel (<https://www.kosevald.ee/detailplaneeringud>) ja
* <https://evald.ee/kosevald/#/planeeringud/planeeringud/446> .

Avaliku väljapaneku jooksul on paberkandjal materjalidega võimalik tutvuda asutuse lahtiolekuaegadel eelnevalt aja kokku leppides või elektroonselt endale sobival ajal. Kirjalikud arvamused planeeringu kohta palume esitada hiljemalt **10.08.2025** meiliaadressil [vald@kosevald.ee](mailto:vald@kosevald.ee) või postiaadressil Kose Vallavalitsus, Hariduse tn 1, Kose alevik, Kose vald, Harju maakond 75101. Küsimused ja täiendav info: Kose vallavalitsuse majandusosakond, Siiri Hunt, arhitekt-planeerija ([siiri.hunt@kosevald.ee](mailto:siiri.hunt@kosevald.ee), telefon 54700707).

Lugupidamisega

/allkirjastatud digitaalselt/

Raul Siem

vallavanem

Siiri Hunt, [siiri.hunt@kosevald.ee](mailto:siiri.hunt@kosevald.ee), tel 54700707